Bandeira de Tadjiikistán

A bandeira de Tadjiikistán foi adoptada o 24 de novembro de 1992 trala independencia acadada por dito país, sendo a derradeira das ex Repúblicas Soviéticas en adoptar emblemas propios trala disolución da Unión Soviética.

A bandeira, de proporción 1:2, está composta por tres franxas horizontais de cores vermella, branca e verde tendo os anchos unha relación 2:3:2. No centro da franxa central branca atópase un emblema de cor dourada composto por unha coroa estilizada rodeada de sete estrelas de cinco puntas en forma de semicírculo.

A cor vermella representa a unidade da nación, a branca as plantacións de algodón e a neve das montañas, e a verde á natureza do país e as súas vales.Tajikistan Embassy in the U.S.Symbols.  (en inglés)

A bandeira actual é similar á bandeira da anterior República Socialista Soviética de Tadjiikistán, deseñada en 1952 composta polo fondo vermello co símbolo da fouce e o martelo (igual ca bandeira da Unión Soviética) e unha franxa branca e unha franxa verde de menor tamaño localizadas sobre a metade inferior da tea. O símbolo comunista foi eliminado da bandeira en 1991 trala independencia taxica e mantívose o deseño ata a adopción da actual bandeira.

Anteriormente, a RSS de Tadjiikistán usou outros emblemas, todos compostos co tradicional fondo vermello e no ángulo superior esquerdo diversos lemas, que incluían tanto a fouce e o martelo coma o nome do estado en taxico o en ruso (РСС Тоҷикистон e Таджикская CCP, respectivamente) en cor dourada.

 Notas 

 Véxase tamén 

Categoría:Símbolos de Tadjiikistán
Categoría:Bandeiras de estados soberanos
Categoría:Bandeiras nacionais
Categoría:Bandeiras introducidas en 1992